CELEX: 62006CA0436
Language: el
Date: 2007-12-18 00:00:00
Title: Υπόθεση C-436/06: Απόφαση του Δικαστηρίου (δεύτερο τμήμα) της 18ης Δεκεμβρίου 2007 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Per Grønfeldt, Tatiana Grønfeldt κατά Finanzamt Hamburg-Am Tierpark (Ελεύθερη κυκλοφορία των κεφαλαίων — Φορολογία — Φόρος εισοδήματος — Εθνική κανονιστική ρύθμιση περί φορολογήσεως των κερδών που πραγματοποιούνται από την πώληση μετοχών κεφαλαιουχικών εταιριών)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/23
            
         Απόφαση του Δικαστηρίου (δεύτερο τμήμα) της 18ης Δεκεμβρίου 2007 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Per Grønfeldt, Tatiana Grønfeldt κατά Finanzamt Hamburg-Am Tierpark
   (Υπόθεση C-436/06) (1)
   
   (Ελεύθερη κυκλοφορία των κεφαλαίων - Φορολογία - Φόρος εισοδήματος - Εθνική κανονιστική ρύθμιση περί φορολογήσεως των κερδών που πραγματοποιούνται από την πώληση μετοχών κεφαλαιουχικών εταιριών)
   (2008/C 51/36)
   Γλώσσα διαδικασίας: η γερμανική
   Αιτούν δικαστήριο
   Finanzgericht Hamburg
   Διάδικοι στην υπόθεση της κύριας δίκης
   Per Grønfeldt, Tatiana Grønfeldt
   κατά
   Finanzamt Hamburg-Am Tierpark
   Αντικείμενο της υποθέσεως
   Αίτηση εκδόσεως προδικαστικής αποφάσεως — Finanzgericht Hamburg — Ερμηνεία του άρθρου 56 ΕΚ — Φορολόγηση κερδών που πραγματοποιούνται από την πώληση μετοχών κεφαλαιουχικών εταιριών — Εθνική ρύθμιση που εξαρτά την επιβολή φόρου από την προϋπόθεση ότι ο πωλητής κατείχε τουλάχιστον το 10 % του εταιρικού κεφαλαίου, αν πρόκειται για εταιρία που υπόκειται πλήρως στον φόρο εταιριών εντός του οικείου κράτους μέλους, ενώ, σε περίπτωση εταιρίας εγκατεστημένης σε άλλο κράτος μέλος, επιβάλλεται φόρος εφόσον το αντίστοιχο ποσοστό συμμετοχής είναι 1 % και άνω
   Διατακτικό της αποφάσεως
   Το Δικαστήριο αποφασίζει:
   Το άρθρο 56 ΕΚ πρέπει να ερμηνευθεί υπό την έννοια ότι απαγορεύει εθνική κανονιστική ρύθμιση, όπως η επίμαχη στην υπόθεση της κύριας δίκης, με την οποία τα κέρδη από την πώληση, κατά το 2001, μετοχών κεφαλαιουχικής εταιρίας εγκατεστημένης σε άλλο κράτος μέλος φορολογούνταν άμεσα υπό την προϋπόθεση και μόνον ότι, κατά τα τελευταία πέντε έτη, ο πωλητής κατείχε, άμεσα ή έμμεσα, το 1 % του εταιρικού της κεφαλαίου, ενώ αντίθετα τα κέρδη που πραγματοποιήθηκαν κατά το 2001 από την πώληση, υπό τους ίδιους όρους, μετοχών ημεδαπής κεφαλαιουχικής εταιρίας, πλήρως υποκείμενης στον φόρο εταιριών, φορολογούνταν μόνον οσάκις ο πωλητής είχε σημαντική συμμετοχή στο εταιρικό κεφάλαιο, ανερχόμενη τουλάχιστον στο 10 % αυτού.
   
      (1)  ΕΕ C 326 της 30.12.2006.